Жалба, подадена на 10 ноември 2008 г. - Adidas/СХВП - Patrick Holding (Изображение на обувка с две ивици)
(Дело T-479/08)
Език на жалбата: английски
Страни
Жалбоподател: Аdidas AG (Herzogenaurach, Германия) (представители: V. von Bomhard и A. Renck, lawyers, както и I. Fowler, Solicitor)
Ответник: Служба за хармонизация във вътрешния пазар (марки и дизайни)
Друга страна в производството пред апелативния състав: Patrick Holding ApS (Fredensborg, Дания)
Искания на жалбоподателя
да се отмени Решение от 27 август 2008 г. на втори апелативен състав на Службата за хармонизация във вътрешния пазар (марки и дизайни) по преписка R 849/2007-2; и
да се осъди ответникът да заплати съдебните разноски, или в случай, че другата страна в производството пред апелативния състав встъпи в настоящото производство в подкрепа на исканията на ответника, ответникът и встъпилата страна да се осъдят да заплатят съвместно съдебните разноски
Правни основания и основни доводи
Заявител на марката на Общността: Другата страна в производството пред апелативния състав
Марка на Общността, предмет на спора: Фигуративна марка, изобразяваща обувка с две ивици, за стоки от класове 18, 25 и 28
Притежател на марката или знака, на която/който е направено позоваване в процедурата по възражението: Жалбоподателят
Марка или знак, на която/който е направено позоваване в подкрепа на възражението: Регистрация в Германия № 39 950 559 на фигуративна марка, изобразяваща обувка с три ивици за стоки от клас 25; регистрация в Германия № 944 623 на фигуративна марка, изобразяваща обувка с три ивици за стоки от клас 25; регистрация в Германия № 944 624 на фигуративна марка, изобразяваща обувка с три ивици за стоки от клас 25; регистрация в Германия № 897 134 на фигуративна марка, изобразяваща обувка с три ивици за стоки от клас 25; германско наименование на международна регистрация № 391 692 на фигуративна марка, изобразяваща обувка с три ивици за стоки от клас 25; германско наименование на международна регистрация № 414 034 на фигуративна марка, изобразяваща обувка с три ивици за стоки от клас 25; германско наименование на международна регистрация № 414 035 на фигуративна марка, изобразяваща обувка с три ивици за стоки от клас 25; германско наименование на международна регистрация № 414 036 на фигуративна марка, изобразяваща обувка с три ивици за стоки от клас 25; германско наименование на международна регистрация № 414 037 на фигуративна марка, изобразяваща обувка с три ивици за стоки от клас 25
Решение на отдела по споровете: Уважава възражението и отхвърля изцяло заявката за разглежданата марка на Общността
Решение на апелативния състав: Отменя решението на отдела по споровете
Изложени правни основания: Нарушение на правило 16, параграф 3, правило 17, параграф 2 и правило 20, параграф 2 от Регламент № 2868/95 на Комисията1, като така се нарушава и член 8, параграф 1, буква б) от Регламент 40/94 на Съвета, тъй като апелативният състав погрешно е приел, че жалбоподателят не е изпълнил изискването за превод и поради това не е обосновал надлежно валидността, съществуването и обхвата на посочените по-ранни марки, по-специално на регистрация в Германия № 39 950 559.
____________
1 - Регламент (ЕО) № 2868/95 на Комисията от 13 декември 1995 г. за прилагане на Регламент (ЕО) № 40/94 на Съвета относно марката на Общността (ОВ L 303, стр. 1; Специално издание на български език, 2007 г., глава 17, том 1, стр. 189)